
[bookmark: _bookmark0]I SKYRIUS
BENDRO POBŪDŽIO INFORMACIJA

	1. Teisinė informacija:
	Paslaugų užsakymas vykdomas vadovaujantis AB „Detonas“ įstatais, AB „Detonas“ 2026 m. liepos 24 d. įsakymu Nr. VI-36 „Dėl Klajojančios amunicijos (angl. Loitering munition) bepiločių orlaivių sistemų sukūrimo“ ir šiomis Paslaugų užsakymo sąlygomis (toliau – Sąlygos).


	2. Pagrindinės sąvokos:
	Dalyvis – gynybos ir saugumo pramonės srityje veikiantis subjektas, pateikęs pasiūlymą dalyvauti Paslaugų užsakymo konkurse.
Pasiūlymas – dalyvio pateiktas pasiūlymas dėl Paslaugų užsakymo įgyvendinimo.
Užsakovas – AB „Detonas“.
Paslaugų užsakymas – šis Užsakovo organizuojamas Paslaugų „Klajojančios amunicijos bepiločio orlaivio sistemų sukūrimas“ užsakymas. 




II [bookmark: _bookmark1]SKYRIUS
AB „DETONAS“ UŽSAKYMO OBJEKTAS

	1. Reikalavimai AB „Detonas“ paslaugų užsakymo objektui:
	AB „Detonas“ užsakymu siekiama įsigyti Klajojančios amunicijos bepiločių orlaivių sistemų sukūrimo paslaugas.
Techniniai reikalavimai AB „Detonas“ užsakymo objektui nustatyti Sąlygų 1 priede „Techninė užduotis“ (toliau – Techninė užduotis).



III SKYRIUS
AB ‚DETONAS“ UŽSAKYMO ETAPAI, TRUKMĖ IR KAINA

	1. Paslaugų užsakymo etapai ir jų vykdymo trukmė:
	
AB „Detonas“ Paslaugų užsakymą sudaro 4 etapai:

	Etapas
	Trukmė

	I	etapas
Klajojančios amunicijos bepiločio orlaivio sistemų prototipo 
sukūrimas ir projektavimas
	6 mėn.

	II etapas
Klajojančios amunicijos bepiločio orlaivio sistemų prototipo gamyba
	3 mėn.

	III etapas
Klajojančios amunicijos bepiločio orlaivio sistemų prototipo bandymai
	3 mėn.

	IV etapas
Klajojančios amunicijos bepiločio orlaivio sistemų paruošimas serijinei gamybai ir bandomosios serijinės gamybos priežiūra
	6 mėn



Visų  paslaugų etapų bendra vykdymo trukmė – 18 mėn.


	2. Paslaugų užsakymo pasiūlymo pirminė kaina:
	Dalyvis pateikia pasiūlymo pirminę kainą, užpildydamas Sąlygų 5 priedo formą. Kilus abejonių dėl pasiūlytos kainos pagrįstumo, Užsakovas turi teisę prašyti Dalyvio pateikti kainos pagrindimą ir (ar) ją pagrindžiančius dokumentus. Jeigu Dalyvis per Užsakovo nustatytą terminą nepateikia prašomos informacijos arba atsisako pagrįsti pasiūlytą kainą, jo pasiūlymas gali būti atmestas ir nevertinamas toliau.

IV SKYRIUS
PASLAUGŲ UŽSAKYMO PROCEDŪROS IR TERMINAI

	1. AB „Detonas“ užsakymo informacijos teikimo tvarka:
	Informacija apie AB „Detonas“ užsakymą (Sąlygos, pasiūlymų pateikimo terminas, informacija apie rezultatus ir kt.), išskyrus informaciją, kuri yra pripažinta  konfidencialia,  viešai  skelbiama  AB „Detonas“ interneto svetainėje svetainėse https://www.detonas.eu/viesieji-pirkimai/.


	2. Sąlygų patikslinimai:
	Užsakovas ne vėliau kaip likus 3 darbo dienoms iki nustatyto  pasiūlymų pateikimo termino pabaigos turi teisę patikslinti Sąlygas. Jeigu Sąlygų patikslinimas gali turėti įtakos pasiūlymų pateikimui ar pateikimo turiniui, Užsakovas turi teisę pratęsti pasiūlymų terminus.
Sąlygų patikslinimai skelbiami Užsakovo interneto svetainėje https://www.detonas.eu/viesieji-pirkimai/, papildomai gali būti informuojama kitomis informacinėmis priemonėmis.
Jeigu yra tikslinami Sąlygų dokumentai, kuriuose esanti informacija yra pripažinta konfidencialia, tokie Užsakovo patikslinimai yra išsiunčiami tiesiogiai tik tiems dalyviams, kurie yra pasirašę konfidencialumo įsipareigojimus.


	3. Sąlygų patikslinimas Dalyvių iniciatyva:
	Dalyviai ne vėliau kaip likus 5 darbo dienoms iki pasiūlymų pateikimo termino pabaigos turi teisę prašyti Užsakovo paaiškinti ar patikslinti Sąlygas, taip pat pateikti klausimus dėl papildomos su Paslaugų užsakymu susijusios informacijos el. paštu info@detonas.eu. Užsakovas, atsižvelgdamas į likusį laiką iki pasiūlymų pateikimo termino pabaigos, pateikia atsakymus ir (ar) Sąlygų patikslinimus. Užsakovas turi teisę patikslinti Sąlygas ne vėliau kaip likus 3 darbo dienoms iki nustatyto pasiūlymų pateikimo termino pabaigos. Jeigu Sąlygų patikslinimas gali turėti įtakos pasiūlymų parengimui ar pateikimo turiniui, Užsakovas turi teisę pratęsti pasiūlymų pateikimo terminą.

Užsakovo atsakymus į Dalyvių paklausimus, išskyrus atsakymus, susijusius su konfidencialia informacija, skelbia viešai, nenurodydamas Dalyvio, pateikusio paklausimą. Atsakymai dėl Sąlygų nuostatų ir (ar) papildoma su Paslaugų užsakymu susijusi informacija skelbiami Užsakovo interneto svetainėje https://www.detonas.eu/viesieji-pirkimai/.

Jeigu Užsakovo atsakymai į Dalyvių paklausimus yra susiję su konfidencialia informacija, tokie atsakymai siunčiami tiesiogiai tik atitinkamam Dalyviui.

Dalyvių prašymai paaiškinti ar patikslinti Sąlygas turi būti pateikiami Užsakovui el. paštu info@detonas.eu. Ne vėliau kaip likus 5 darbo dienoms iki pasiūlymų pateikimo termino pabaigos. Dalyviai turi būti aktyvūs ir susipažinę su Sąlygų nuostatomis, nedelsdami teikti klausimus bei prašymus dėl Sąlygų paaiškinimo ar patikslinimo.


	4. Sąlygų viešas aptarimas:
	Užsakovas savo iniciatyva ne vėliau kaip likus 5 darbo dienoms iki pasiūlymų pateikimo termino pabaigos gali organizuoti nekonfidencialių Paslaugų užsakymo dokumentų (Sąlygų) viešą aptarimą, apie tai paskelbdamas Užsakovo interneto svetainėje  https://www.detonas.eu/viesieji-pirkimai/.

Jeigu Užsakovas organizuoja viešą aptarimą, surašomas šio aptarimo protokolas. Protokole fiksuojami visi aptarimo metu pateikti klausimai dėl nekonfidencialių Paslaugų užsakymo dokumentų (Sąlygų) ir atsakymai į juos. Protokolas viešai skelbiamas Užsakovo interneto
svetainėje https://www.detonas.eu/viesieji-pirkimai/.



	
	


V [bookmark: _bookmark4]SKYRIUS
DALYVIŲ KVALIFIKACINIAI REIKALAVIMAI IR ATRANKA
1. Teikdami pasiūlymą, Dalyviai privalo pateikti šio skyriaus reikalavimus pagrindžiančius dokumentus.

	Kvalifikacinis reikalavimas
	Atitiktį reikalavimui
pagrindžiantys dokumentai

	1. Dalyvis (jei dalyvauja ūkio subjektų grupė – visi ūkio subjektų grupės  nariai)  yra  įsteigtas  ir veikia ne trumpiau nei 2 metus.

	Dalyvis pateikia Lietuvos Respublikos Juridinių asmenų registro (ar analogiško kitos šalies registro) įmonės išrašą. 


	2. Dalyvis (jei dalyvauja ūkio subjektų grupė – visi ūkio subjektų grupės nariai) nėra įgijęs bankrutuojančios, bankrutavusios, restruktūrizuojamos,
likviduojamos įmonės statuso.
	Dalyvis pateikia Lietuvos Respublikos Juridinių asmenų registro (ar analogiško kitos šalies registro) įmonės išrašą.

	3. Dalyvio vadovas, valdybos nariai, asmenys, turintys teisę atstovauti Dalyviui, taip pat asmenys, atsakingi už finansinės apskaitos tvarkymą, per pastaruosius 5 metus neturi būti teisti už korupcinio pobūdžio nusikalstamas veikas, sukčiavimą, turto pasisavinimą, pinigų plovimą, dalyvavimą nusikalstamame susivienijime ar kitas nusikalstamas veikas, galinčias kelti abejonių dėl Dalyvio patikimumo.

	1. Dalyvio deklaracija, šių Sąlygų 4 priedas.
2. Užsakovui pareikalavus, Dalyvis pateikia kompetentingos institucijos pažymą.

	4. Dalyvis	turi	pajėgumą vystyti bepiločių orlaivių technologijas.
	Dalyvis privalo pateikti paslaugas pagal AB „Detonas“ užsakymą teiksiančių specialistų gyvenimo aprašymus (CV). Reikalavimai specialistų skaičiui, kvalifikacijai bei kompetencijai yra nurodyti Sąlygų 3 priede.



Užsakovas patikrina, ar paraišką pateikęs Dalyvis atitinka nustatytus kvalifikacijos reikalavimus. Jei Užsakovas mano, kad Dalyvis pateikė netikslius ar neišsamius duomenis apie savo kvalifikaciją, jis prašo Dalyvio per protingą terminą šiuos duomenis papildyti arba paaiškinti.

VI [bookmark: _bookmark5]SKYRIUS
DALYVIO PASIŪLYMO PATEIKIMO REIKALAVIMAI

	1. Dalyvio pasiūlymą sudaro:
	1. Užpildyta Dalyvio kvalifikacijos forma, kuri pateikta šių Sąlygų 2 priede;
2. Dokumentai pagrindžiantys Dalyvio kvalifikaciją, nustatytus šiose Sąlygose;
3. Įgaliojimo ar kito dokumento (pvz., pareigybės aprašymo), suteikiančio teisę pasirašyti pasiūlymą, kopiją;
4. Jungtinės veiklos sutartis, jei pasiūlymą teikia ūkio subjektų grupė;
5. Dalyvio deklaracija, kuri pateikta šių Sąlygų 5 priede;
6. Pirminės kainos pasiūlymo forma, kuri pateikta šių Sąlygų 6 priede.


	2. Pasiūlymo pateikimo būdas:
	Dalyviai savo pasiūlymus su priedais gali pateikti tik el. paštu . Pasiūlymas turi būti pasirašytas kvalifikuotu elektroniniu parašu arba ranka pasirašytas dokumentas turi būti nuskenuotas ir pateiktas elektronine forma.

Jei pasiūlymą ir (ar) kitus kartu su pasiūlymu teikiamus dokumentus pasirašo įgaliotas asmuo, Dalyvis privalo pateikti įgaliojimo ar kito dokumento, kuriuo pasiūlymą ir (ar) kitus dokumentus pasirašyti asmuo buvo įgaliotas, skaitmeninę kopiją. AB „Detonas“ pasilieka sau teisę prašyti dokumentų originalų.


	3. Pasiūlymo  pateikimo terminas:
	Dalyviai, siekiantys dalyvauti AB „Detonas“ Paslaugų užsakymo konkurse, pasiūlymus pateikia iki 2026 m. rugsėjo 22 d. 12 val. 00 min.
AB „Detonas“ turi teisę pratęsti pasiūlymų pateikimo terminą bet kuriuo metu iki nustatyto termino pabaigos. Sprendimas pratęsti terminą skelbiamas tokiu pačiu būdu, kaip buvo paskelbtos Sąlygos.

Dalyviai apie pasiūlymų pateikimo termino nukėlimą informuojami el. priemonėmis (el. paštu). Informacija papildomai skelbiama Užsakovo interneto svetainėje https://www.detonas.eu/viesieji-pirkimai/ .

Rizika dėl pasiūlymo pristatymo laiku tenka Dalyviui. Pasibaigus pasiūlymų pateikimo terminui gauti pasiūlymai nėra vertinami.

	4. Kiti reikalavimai:

	Dalyvis gali pateikti tik vieną pasiūlymą individualiai arba kaip ūkio subjektų grupės narys. Jei Dalyvis pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, AB „Detonas“ turi teisę atmesti visus tokius pasiūlymus.


	5. Pasiūlymo galiojimo
terminas:
	Pasiūlymas turi galioti ne trumpiau kaip 120 kalendorinių dienų nuo pasiūlymo pateikimo termino pabaigos.


	6. Pasiūlymo atšaukimas:
	Dalyvis iki galutinio pasiūlymo pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, Dalyvis atsiunčia el. paštu raštą (pasirašytą įgalioto asmens), kuriuo informuoja apie atšaukiamą pasiūlymą. Norėdamas vėl pateikti atšauktą ir pakeistą pasiūlymą, Dalyvis turi jį pateikti iš naujo.


	7. Ūkio subjektų dalyvavimas paslaugų užsakyme:
	Jei Paslaugų užsakymo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai, vykdant numatomą su Užsakovu sudaryti Paslaugų užsakymo sutartį, šių įsipareigojimų vertės dalis, išreikšta procentiniu dydžiu, įeinanti į bendrą Paslaugų užsakymo pasiūlymo kainą.

Jungtinės veiklos sutartis turi numatyti solidarią visų šios sutarties šalių atsakomybę už prievolių Užsakovui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo AB „Detonas“ turėtų bendrauti pasiūlymų vertinimo metu kylančiais klausimais ir teikti su pasiūlymo įvertinimu susijusią informaciją).

AB „Detonas“ nereikalauja, kad ūkio subjektų grupės pateiktą pasiūlymą pripažinus geriausiu ir AB „Detonas“ pasiūlius sudaryti sutartį, ši ūkio subjektų grupė įgautų tam tikrą teisinę formą.

Ūkio subjektų grupės pasiūlymas vertinamas taip pat, kaip ir individualaus ūkio subjekto pasiūlymas.



	8. Subtiekėjų dalyvavimas AB „Detonas“ užsakyme:
	Dalyvis gali pasitelkti subtiekėjus kiekviename etape, tačiau jų teikiamų paslaugų dalis negali viršyti 30 proc. Dalyvio teikiamų paslaugų atitinkamame AB „Detonas“ užsakymo etape.



VII [bookmark: _bookmark6]SKYRIUS
DALYVIŲ KVALIFIKACIJOS VERTINIMAS 

	1. Dalyvių  kvalifikacijos vertinimas
	1. Užsakovas per 10 darbo dienų nuo pasiūlymų pateikimo termino pabaigos įvertina Dalyvių atitiktį Sąlygų numatytiems kvalifikaciniams reikalavimams.

2. Dalyvių pasiūlymai atmetami, jeigu:
1) neatitinka Sąlygose nustatytų reikalavimų (pasiūlymas nepasirašytas Sąlygose nurodytu būdu, Dalyvis neatitinka kvalifikacinių reikalavimų, planuojamų pasitelkti subtiekėjų teikiamų paslaugų dalis viršija 30 proc. ir pan.);
2) Dalyvis AB „Detonas“ pirkimo komisijos prašymu per nurodytą terminą nepatikslina arba nepapildo pateiktų netikslių ar neišsamių duomenų apie savo kvalifikaciją;
3) Dalyvis apie nustatytų kvalifikacinių reikalavimų atitiktį yra pateikęs melagingą informaciją, kurią AB „Detonas“ pirkimų komisija įrodo bet kuriomis teisėtomis priemonėmis;
4) Dalyvis pateikia daugiau kaip vieną pasiūlymą arba kaip ūkio subjektų grupės narys dalyvauja teikiant daugiau kaip vieną pasiūlymą;
5) pasiūlymas pateiktas pasibaigus pasiūlymų pateikimo terminui;
6) AB „Detonas“ turi pagrįstos informacijos arba kompetentingų institucijų priimtus sprendimus, iš kurių matyti, kad Dalyvis kelia grėsmę nacionalinio saugumo interesams arba neatitinka nacionalinio saugumo interesų apsaugos reikalavimų.
7) paaiškėja kitos reikšmingos aplinkybės, dėl kurių, Užsakovo vertinimu, Dalyvis negalėtų tinkamai įvykdyti sutarties, pažeistų teisės aktų reikalavimus, keltų grėsmių nacionalinio saugumo interesams ar pakenktų AB „Detonas“ reputacijai;
3. AB „Detonas“ pasilieka teisę prašyti Dalyvių paaiškinti, patikslinti ar papildyti pateiktus dokumentus, jeigu pasiūlyme esanti informacija yra neišsami arba neaiški. Tokie paaiškinimai negali keisti pasiūlymo esmės ar kainos.

VIII SKYRIUS
DALYVIŲ PASIŪLYMŲ PIRMINĖS KAINOS VERTINIMAS, DERYBOS, GALUTINIŲ PASIŪLYMŲ PATEIKIMAS IR LAIMĖTOJO NUSTATYMAS

	1. Pasiūlymo pirminės kainos vertinimo tvarka:
	Dalyvių pateiktas pirminės kainos pasiūlymas vertinamas pagal šio skyriaus 2 punktą. Su Dalyviais, kurių pirminės  kainos pasiūlymas neatmestas dėl šio skyriaus 2 punkto nurodytų priežasčių, bus vedamos derybos.

	2. Pasiūlymų atmetimas:
	Pasiūlymas atmetamas, jeigu:
1) neatitinka Sąlygose nustatytų pildymo reikalavimų ar pasiūlymas nepasirašytas Sąlygose nurodytu būdu;
2) Pasiūlymas galioja trumpiau kaip 120 kalendorinių dienų nuo pasiūlymo pateikimo termino pabaigos.
3) Dalyvis AB „Detonas“ pirkimo komisijos prašymu per nurodytą terminą nepatikslina arba nepapildo pateiktų netikslių ar neišsamių duomenų;
4) pasiūlymas pateiktas pasibaigus pasiūlymų pateikimo terminui.


	3. Derybos:
	Derybos bus vykdomos kontaktiniu būdu ir (arba) telekonferencijos ar kitu nuotoliniu būdu, apie tai ir tikslius prisijungimo prie derybų būdus bei tvarką iš anksto informuodamas į derybas pakviestus Dalyvius. Užsakovas užtikrina, kad naudojamos nuotolinio bendravimo priemonės būtų laisvai prieinamos ir sudarytų lygias galimybes tiekėjams dalyvauti paslaugų užsakymo procedūrose.

Elektroninėmis priemonėmis pasirašyti šalių pasiektų susitarimų nereikalaujama, šalių pasiekto susitarimo patvirtinimas laikomas galutinių pasiūlymų pateikimas elektroninėmis priemonėmis.

AB „Detonas“ pirkimo komisija turi teisę derėtis dėl pirminiame pasiūlyme pateiktų kainų, paslaugų užsakymo sutarties sąlygų ir visų konkurse nustatytų sąlygų, išskyrus dėl Sąlygose nustatytų pasiūlymų vertinimo kriterijų ir tvarkos. Jeigu po derybų su vienu iš dalyvių dėl techninių ar loginių klaidų yra tikslinamos Sąlygos, apie tai informuojami visi Dalyviai ir visiems Dalyviams sudaromos vienodos galimybės pateikti pasiūlymus ir derėtis pagal patikslintas Sąlygas.

Derybos su kiekvienu Dalyviu vykdomos individualiai. Derybų metu gauta konfidenciali informacija apie kitus Dalyvius nėra atskleidžiama.

Dalyvio, pateikusio pirminį kainų pasiūlymą, tačiau derybų metu nepateikusio galutinio pasiūlymo, paskutinis pateiktas pasiūlymas (pirminis pasiūlymas arba, jei buvo pateiktas, patikslintas pasiūlymas, įskaitant atliktus patikslinimus ir (ar) papildymus, jei tokie atlikti) bus vertinamas kaip galutinis pasiūlymas.


	4. Galutinių pasiūlymų pateikimo tvarka ir vertinimas:
	Galutinis pasiūlymas turi būti parengtas pagal Sąlygų 5 priede pateikiamą formą ir pateiktas raštu elektroniniu paštu info@detonas.eu iki Užsakovo atskiru pranešimu nurodyto termino.

Galutinis pasiūlymas atmetamas, jeigu:

1) galutinis pasiūlymas pateiktas ne pagal nustatytą formą;
2) galutinio pasiūlymo įvertinimo galutinis balas yra mažesnis nei 6;
3) Dalyvio pasiūlyta kaina viršija Užsakovo pirkimui skirtas lėšas ir po derybų ar paaiškinimų pateikimo Užsakovui išlieka nepriimtina;
4) Dalyvių pateikti galutiniai pasiūlymai vertinami pagal šių Sąlygų 6 priedą „Pasiūlymų vertinimo tvarka“;
5) AB „Detonas“ pasilieka teisę iki sutarties sudarymo momento nutraukti konkurso procedūras ir nesudaryti sutarties nė su vienu Dalyviu, jei pasikeičia finansavimo sąlygos, poreikis įsigyti paslaugas, nacionalinio saugumo aplinkybės ar atsiranda kitos svarbios aplinkybės. Dalyviai dėl to neturi teisės reikšti pretenzijų ar reikalauti nuostolių atlyginimo.


	5. Pasiūlymų eilės sudarymas:
	AB „Detonas“ pirkimų komisija ne vėliau kaip per 10 darbo dienų nuo galutinių pasiūlymų pateikimo termino pabaigos įvertina gautus Dalyvių pasiūlymus ir sudaro pasiūlymų eilę. Apie vertinimo rezultatus ir sudarytą pasiūlymų eilę visi Dalyviai informuojami ne vėliau kaip per 3 darbo dienas nuo sprendimo dėl pasiūlymų eilės sudarymo priėmimo dienos.

Pasiūlymai šiame sąraše surašomi balų didėjimo tvarka. Jeigu kelių pateiktų pasiūlymų yra vienodi balai, nustatant pasiūlymų eilę pirmesnis į šią eilę įrašomas dalyvis, kurio pasiūlymas pateiktas anksčiausiai. Pasiūlymų eilė nustatoma, jei buvo gautas tik vienas
pasiūlymas.


	6. AB „Detonas“ paslaugų užsakymo laimėtojo nustatymas:
	Laimėtoju, įgyvendinsiančiu AB „Detonas“ paslaugų užsakymą, pripažįstamas Dalyvis, kurio pasiūlymas atitinka Sąlygų reikalavimus ir surinko daugiausiai vertinimo balų. 

Laimėtoją nustato AB „Detonas“ pirkimų komisija, atsižvelgdama į AB „Detonas“ paslaugų užsakymui numatytas lėšas ir pasiūlymuose nurodytas kainas.

IX SKYRIUS
AB „DETONAS“ PASLAUGŲ UŽSAKYMO SUTARTIS

	1. Kvietimas sudaryti AB „Detonas“ paslaugų užsakymo sutartį:
	Užsakovas, nustatęs AB „Detonas“ paslaugų užsakymo Laimėtoją, atlieka laimėjusio Dalyvio ir jo planuojamų pasitelkti subtiekėjų atitikties nacionalinio saugumo interesams vertinimą. 

Užsakovas ne vėliau kaip per 5 darbo dienas nuo sprendimo, kad Laimėtojas atitinka nacionalinio saugumo interesus, priėmimo dienos pateikia laimėtojui rašytinį pasiūlymą (el. paštu) sudaryti AB „Detonas“ paslaugų užsakymo sutartį.


	2. AB „Detonas“ paslaugų užsakymo sutartis:
	AB „Detonas“ paslaugų užsakymo sutarties sąlygos nustatomos Derybų metu.

AB „Detonas“ paslaugų užsakymo sutarties sąlygos, kol sutartis galioja, negali būti keičiamos, išskyrus tokias paslaugų užsakymo sutarties sąlygas, kurios galimos keisti vadovaujantis AB „Detonas“ patvirtinta tvarka. 

	3. Dalyvio atsisakymas sudaryti sutartį:
	Jeigu Dalyvis, kuriam pasiūlyta sudaryti paslaugų užsakymo sutartį, raštu atsisako ją sudaryti, iki Užsakovo nurodyto laiko nepasirašo AB „Detonas“ paslaugų užsakymo sutarties arba atsisako sudaryti AB „Detonas“ paslaugų užsakymo sutartį Sąlygose nustatytomis sąlygomis, laikoma, kad jis atsisakė sudaryti AB „Detonas“ paslaugų užsakymo sutartį. Tokiu atveju Užsakovas paslaugų užsakymo sutartį gali siūlyti sudaryti Dalyviui, kurio pasiūlymas pagal nustatytą pasiūlymų eilę yra pirmas po Dalyvio, atsisakiusio sudaryti paslaugų užsakymo sutartį, jeigu pasiūlymo kaina atitinka AB „Detonas“ paslaugų užsakymui numatytas lėšas.


	4. AB „Detonas“ paslaugų užsakymo sutarties įvykdymo
užtikrinimas:
	Sutarties įvykdymui užtikrinti I etape draudimo bendrovės laidavimo rašto arba banko garantijos nebus reikalaujama.

Sutarties II etapo įvykdymui užtikrinti Dalyvis privalo pateikti banko garantiją ar draudimo bendrovės laidavimo raštą, kurio suma sudaro 5 procentai II etapo sutarties vertės be PVM. Užtikrinimo galiojimo terminas turi būti ne trumpesni kaip 2 mėnesiai po sutarties galiojimo pabaigos.



X [bookmark: _bookmark9]SKYRIUS
INTELEKTINĖ NUOSAVYBĖ IR KONFIDENCIALIOS INFORMACIJOS APSAUGA

	1. Intelektinė nuosavybės teisės:
	Visi intelektinės nuosavybės teisės į intelektinės veiklos rezultatus, sukurtus vykdant AB „Detonas“ paslaugų užsakymo sutartį, nuo jų sukūrimo ir visiško atsiskaitymo už atitinkamą darbų etapą momento pereina Užsakovui, jei sutartyje nenustatyta kitaip. Užsakovas įgyja teisę neribotai naudoti, keisti, tobulinti, atgaminti, platinti ir kitaip disponuoti tokiais intelektinės veiklos rezultatais.


	2. Konfidenciali informacija:
	1. Dalyvis patvirtina, kad AB „Detonas“ paslaugų užsakymo vykdymo metu užtikrins konfidencialios informacijos apsaugą ir laikysis Užsakovo nustatytų informacijos saugumo reikalavimų.

2. Dalyvis privalo aiškiai pažymėti informaciją, kurią laiko konfidencialia. Informacija, kuri nėra pažymėta kaip konfidenciali, nelaikoma konfidencialia, išskyrus atvejus, kai jos konfidencialus pobūdis yra akivaizdus.

3. AB „Detonas“ privalo:
1) be išankstinio rašytinio Dalyvio, su kuriuo nesudaryta AB „Detonas“ paslaugų užsakymo sutartis, sutikimo neatskleisti per AB „Detonas“ paslaugų užsakymo konkursą iš tokio Dalyvio gautos konfidencialios informacijos tretiesiems asmenims ne mažiau kaip 5 metus nuo šio Dalyvio pasiūlymo pateikimo dienos;

2) be išankstinio rašytinio Dalyvio, su kuriuo sudaryta AB „Detonas“ paslaugų užsakymo sutartis, sutikimo neatskleisti per AB „Detanas“ paslaugų užsakymo sutarties įgyvendinimą iš tokio dalyvio gautos konfidencialios informacijos tretiesiems asmenims ne mažiau kaip 5 metus nuo AB „Detonas“ paslaugų užsakymo sutarties įgyvendinimo datos.

4. Konfidencialumo pareiga netaikoma informacijai, kuri:
- yra viešai prieinama arba tapo viešai prieinama ne dėl šios pareigos pažeidimo;
- teisėtai gauta iš trečiųjų asmenų;
- turi būti atskleista pagal teisės aktų reikalavimus arba kompetentingų institucijų nurodymus.




XI [bookmark: _bookmark10]SKYRIUS
AB „DETONAS“ PASLAUGŲ UŽSAKYMO SUTARTIES ĮGYVENDINIMAS

	1. AB Detonas paslaugų užsakymo sutarties įgyvendinimas ir finansavimas: 
	AB „Detonas paslaugų užsakymo sutarties įgyvendinimą sudaro 4 etapai.

Kiekvieno AB „Detonas“ paslaugų užsakymo sutarties etapo vykdymas priklauso nuo tam etapui skirto ir faktiškai prieinamo finansavimo. Jeigu tam tikro etapo finansavimas nėra skirtas, sumažėja arba tampa nepakankamas tinkamam etapo vykdymui, AB „Detonas“ turi teisę sustabdyti atitinkamo etapo vykdymą arba nutraukti sutartį, atsiskaitydamas už iki sustabdymo ar nutraukimo tinkamai atliktas paslaugas.


	2. Derybos po I etapo: 


	Po I etapo AB „Detonas“ įvertina pasiektus rezultatus, II etapo vykdymo tikslingumą ir finansavimo galimybes. Priėmus sprendimą tęsti projektą, su Laimėtoju vykdomos derybos dėl II etapo apimties, terminų, kainos ir kitų sutarties sąlygų.


	3. AB „Detonas“ paslaugų  užsakymo procedūrų pabaiga ir sutarties nutraukimas:
	AB „Detonas“ paslaugų užsakymas baigiamas, kai:
1) pasiekiamas Sąlygose nurodytas tikslas ir įvykdomi paskutinio Sąlygose nurodyto etapo sutarties įsipareigojimai;
2) nutraukiamos AB „Detonas“ paslaugų užsakymo procedūros;
3) baigiasi AB „Detonas“ pasiūlymo sudaryti paslaugų užsakymo sutartis terminas;
4) visi Dalyviai atsiima pasiūlymus ar atsisako sudaryti paslaugų užsakymo sutartį;
5) iki pasiūlymo pateikimo termino pabaigos negaunama nė vieno Dalyvio pasiūlymo.
6) Užsakovas turi teisę po pirmojo etapo nutraukti AB „Detonas“ paslaugų užsakymo sutartį Dalyviui nepasiekus paslaugų užsakymo sutartyje nustatyto rezultato, jeigu toliau vykdyti AB „Detonas“ paslaugų užsakymą netikslinga.
7) Užsakovas bet kuriuo metu turi teisę nutraukti AB „Detonas“ paslaugų užsakymo procedūrą, jeigu atsiranda aplinkybių, dėl kurių nebus užtikrintas paslaugų užsakymo finansavimas, arba paaiškėja, kad yra aplinkybių, dėl kurių vykdomas paslaugų užsakymas neatitinka AB „Detonas“ užsakymo vykdymo reikalavimų arba nebus pasiekti užsakymo tikslai.
8) Nutraukus sutartį dėl finansavimo trūkumo ar kitų nuo Laimėtojo nepriklausančių priežasčių, Laimėtojui apmokama už faktiškai ir tinkamai iki nutraukimo atliktus darbus.





XII [bookmark: _bookmark11]SKYRIUS
SKUNDŲ PATEIKIMAS IR NAGRINĖJIMAS
Dalyviai, nesutinkantys su Užsakovo sprendimais ar veiksmais (neveikimu), susijusiais su paslaugų užsakymo procedūromis, turi teisę per 10 darbo dienų nuo Užsakovo rašytinio pranešimo gavimo dienos arba nuo informacijos apie atitinkamą sprendimą viešo paskelbimo dienos pateikti Užsakovui rašytinę pretenziją. Užsakovas, gavęs pretenziją, išnagrinėja ir ne vėliau kaip per 10 darbo dienų nuo jos gavimo dienos pateikia Dalyviui motyvuotą sprendimą. Užsakovas, atsižvelgdamas į pretenzijos turinį ir galimą įtaką paslaugų užsakymo procedūrų rezultatams, turi teisę sustabdyti paslaugų užsakymo procedūras iki pretenzijos išnagrinėjimo ir sprendimo priėmimo.

AB „Detonas“ paslaugų dėl „Klajojančios amunicijos bepiločių orlaivių sistemų sukūrimas“ užsakymo sąlygų
1 priedas


AB „DETONAS“ PASLAUGŲ DĖL „KLAJOJANČIOS AMUNICIJOS BEPILOČIŲ ORALAIVIŲ SISTEMŲ SUKŪRIMO“ UŽSAKYMO

TECHNINĖ UŽDUOTIS

I. Bendroji dalis

1. AB „Detonas“ paslaugų užsakymu siekiama sukurti tris Klajojančios amunicijos bepiločių orlaivių sistemas.
2. AB „Detonas“ užsakomos paslaugos apimą trijų Klajojančios amunicijos bepiločių orlaivių sistemų kūrimą, projektavimą, programavimą, prototipų gamybą ir bandymus, paruošimą serijinei gamybai.
3. Paslaugos yra teikiamos ir priimamos keturiais etapais, kaip numatyta šių Sąlygų reikalavimuose. 
4. Laimėtojas, teikdamas paslaugas, perduoda Užsakovui pilną informaciją, dokumentaciją, programavimo failus ir kodus, intelektualią nuosavybę susijusia su kūrimu, projektavimu, prototipų gamyba ir bandymais, paruošimu serijiniai gamybai. 
5. Šioje techninėje užduotyje pateikiami Klajojančios amunicijos bepiločių orlaivių sistemų  techniniai reikalavimai.
II. Techniniai parametrai ir savybės

1. Pirmos Klajojančios amunicijos bepiločio orlaivio sistemos techniniai parametrai:

· Kreiserinis greitis: 100 km/h. Gali būti siūlomas kitoks kreiserinis greitis, jei tai didina bepiločio orlaivio veikimo našumą;
· Atakos greitis: 180 km/h. Gali būti siūlomas didesnis atakos greitis ir, jei tai nemažina bepiločio orlaivio veikimo našumą; 
· Skrydžio nuotolis: 50–70 km, skrendant 300 m kreiseriniame aukštyje;
· Bepilotis orlaivis turi užtikrinti pradinį 3,5 m/s kilimo greitį 3 minučių laikotarpyje veikimo nuotolio ribose;
· Operacinis aukštis: iki 5400 m;
· Paleidimo aukštis: iki 4500 m;
· Kovinės galvutės svoris: 3 kg;
· Atakos kampas: 30-60;
· Kovinės galvutės tipas: Skeveldrinis, kumuliatyvinis, termobarinis;
· Paleidimo platformos: kuprinėje nešiojamas konteineris arba transporto priemonėse montuojami konteineriai (paruošti jungti į modulinius blokus ir valdyti nuotoliniu būdu, be rankinių žmogaus veiksmų prieš paleidimą);
· Paleidimo varomoji sistema: dujų generatorius arba raketinis užtaisas su nuotolinio paleidimo funkcija (be paleidimo bėgių);
· Orlaivio varomoji sistema: elektrinė;
· Baterijos įkrovimas: turi būti saugiai įkraunama sandariame konteineryje, neišmontuojant sistemos;
· Būsenos indikacija: amunicijos techninė būsena turi būti nustatoma neišmontuojant sistemos;
· Techninė priežiūra: minimali trukmė be jokios techninės priežiūros (išskyrus įkrovimą) – 2 metai.


2. Antros Klajojančios amunicijos bepiločio orlaivio sistemos techniniai parametrai:

· Kreiserinis greitis: 150 km/h. Gali būti siūlomas kitoks kreiserinis greitis, jei tai didina bepiločio orlaivio veikimo našumą;
· Atakos greitis: 220 km/h. Gali būti siūlomas didesnis atakos greitis ir, jei tai nemažina bepiločio orlaivio veikimo našumą;
· Skrydžio nuotolis: 150 km, skrendant 300 m kreiseriniame aukštyje;
· Bepilotis orlaivis turi užtikrinti pradinį 3,5 m/s kilimo greitį 3 minučių laikotarpyje veikimo nuotolio ribose;
· Operacinis aukštis: iki 5400 m;
· Paleidimo aukštis: iki 4500 m;
· Kovinės galvutės svoris: 6 kg;
· Atakos kampas: 30-60;
· Kovinės galvutės tipas: Skeveldrinis, kumuliatyvinis, termobarinis;
· Paleidimo platformos: kuprinėje nešiojamas konteineris arba transporto priemonėse montuojami konteineriai (paruošti jungti į modulinius blokus ir valdyti nuotoliniu būdu, be rankinių žmogaus veiksmų prieš paleidimą);
· Paleidimo varomoji sistema: dujų generatorius arba raketinis užtaisas su nuotolinio paleidimo funkcija (be paleidimo bėgių);
· Orlaivio varomoji sistema: elektrinė;
· Baterijos įkrovimas: turi būti saugiai įkraunama sandariame konteineryje, neišmontuojant sistemos;
· Būsenos indikacija: amunicijos techninė būsena turi būti nustatoma neišmontuojant sistemos;
· Techninė priežiūra: minimali trukmė be jokios techninės priežiūros (išskyrus įkrovimą) – 2 metai.

3. Trečios Klajojančios amunicijos bepiločio orlaivio sistemos techniniai parametrai:

· Kreiserinis greitis: 150 km/h. Gali būti siūlomas kitoks kreiserinis greitis, jei tai didina bepiločio orlaivio veikimo našumą;
· Atakos greitis: 230 km/h. Gali būti siūlomas didesnis atakos greitis ir, jei tai nemažina bepiločio orlaivio veikimo našumą;
· Skrydžio nuotolis: 150-300 km, skrendant 300 m kreiseriniame aukštyje;
· Bepilotis orlaivis turi užtikrinti pradinį 3,5 m/s kilimo greitį 3 minučių laikotarpyje veikimo nuotolio ribose;
· Operacinis aukštis: iki 5400 m;
· Paleidimo aukštis: iki 4500 m;
· Kovinės galvutės svoris: 12-15 kg
· Atakos kampas: 30-60;
· Kovinės galvutės tipas: Skeveldrinis, kumuliatyvinis, termobarinis;
· Paleidimo platformos: kuprinėje nešiojamas konteineris arba transporto priemonėse montuojami konteineriai (paruošti jungti į modulinius blokus ir valdyti nuotoliniu būdu, be rankinių žmogaus veiksmų prieš paleidimą);
· Paleidimo varomoji sistema: dujų generatorius arba raketinis užtaisas su nuotolinio paleidimo funkcija (be paleidimo bėgių);
· Orlaivio varomoji sistema: elektrinė;
· Baterijos įkrovimas: turi būti saugiai įkraunama sandariame konteineryje, neišmontuojant sistemos;
· Būsenos indikacija: amunicijos techninė būsena turi būti nustatoma neišmontuojant sistemos;
· Techninė priežiūra: minimali trukmė be jokios techninės priežiūros (išskyrus įkrovimą) – 2 metai.


4. Klajojančios amunicijos bepiločių orlaivių sistemų pagrindiniai reikalavimai atsparumui priešo elektroninės kovos (EW) priemonių poveikiui:

· Integracija ir autonomija su DI. DI valdomos automatinio taikinių fiksavimo ir sekimo sistemos pagalba operatoriaus nustatytas taikinys yra sekamas ir atakuojamas be ryšio su Klajojančios amunicijos bepiločiu orlaiviu. Jei priešo EW priemonės visiškai nutraukia vaizdo ar valdymo ryšį tarp operatoriaus ir Klajojančios amunicijos bepiločiu orlaiviu, orlaivio borto DI pats užbaigia ataką.
· Navigacija be GPS. Be palydovinės navigacijos sistemos Klajojančios amunicijos bepilotis orlaivis skrydžio navigacijai turi gebėti naudoti Inercinę navigacijos sistemą arba naudoti optinės navigacijos algoritmus (kompiuterinį matymą). Naudojant optinės navigacijos algoritmus (kompiuterinį matymą) orlaivis erdvėje orientuojasi lygindamas kameros matomą žemės reljefą su vidinėje atmintyje esančiais skaitmeniniais žemėlapiais.
· Saugūs ryšio kanalai. Klajojančios amunicijos bepilotis orlaivis turi gebėti naudotis palydovinio ryšio sistemomis ir Mesh tinklų kanalais, bei identifikavus EW poveikį keisti ryšio kanalo dažnius, naudoti labai siaurus, kryptingus ir šifruotus duomenų ryšio kanalus.

5. Klajojančios amunicijos bepiločių orlaivių sistemų pagrindiniai reikalavimai dirbtinio intelekto (DI) funkcijų panaudojimui:

· Autonominis taikinių atpažinimas ir klasifikavimas (ATR). Klajojančios amunicijos bepiločio orlaivio integruotas DI neuroninis tinklas privalo skenuoti aplinką ir sugebėti atpažinti bei klasifikuoti objektus. DI turi gebėti atskirti nustatytą priešo karinį objektą nuo kitų objektų ar reljefo elementų.
· Galutinis taikinio fiksavimas ir sekimas (ATATS). Klajojančios amunicijos bepiločio orlaivio DI valdomos automatinio taikinių fiksavimo ir sekimo sistemos pagalba operatoriaus nustatytas taikinys yra sekamas ir atakuojamas be ryšio su pačiu orlaiviu. Jei priešo EW visiškai nutraukia vaizdo ar valdymo ryšį su Klajojančios amunicijos bepiločiu orlaiviu, orlaivio borto DI pats užbaigia ataką.
· Optinė vaizdo navigacija. Visiško GPS slopinimo ar klastojimo zonose Klajojančios amunicijos bepiločio orlaivio  DI realiuoju laiku analizuoja žemės paviršiaus vaizdą (kelius, upes, miškų kontūrus). DI lygina šį vaizdą su vidinėje atmintyje esančiais skaitmeniniais 3D žemėlapiais ir orlaivis naviguoja be palydovinės koordinačių sistemos pagalbos.
· Atakos trajektorijos ir smūgio kampo optimizavimas. Klajojančios amunicijos bepiločio orlaivio DI algoritmai realiuoju laiku matuoja šoninio vėjo greitį bei taikinio judėjimo kryptį ir automatiškai nustato optimaliausią atakos trajektoriją bei smūgio kampą. DI nukreipia smūgį į pačią pažeidžiamiausią taikinio vietą.

6. Klajojančios amunicijos bepiločių orlaivių sistemos turi palaikyti C2 sistemos protokolą, skirtą duomenų mainams tarp gynybos informacinių sistemų ir vienetų. Sisteminė integracija numato Klajojančios amunicijos bepiločių orlaivių sistemų integraciją į gynybos Valdymo ir ryšio centrus, Mūšio valdymo sistemas.

7. Klajojančios amunicijos bepiločių orlaivių sistemos privalo veikti dieną ir naktį, esant aplinkos oro temperatūrai nuo –30 °C iki +50 °C tiesioginėje saulės šviesoje ir 95 procentų santykiniam oro drėgnumui žemės lygyje.

8. Klajojančios amunicijos bepiločių orlaivių sistemos privalo veikti lietaus sąlygomis, kai kritulių kiekis siekia iki 20 mm/h.

9. Klajojančios amunicijos bepiločių orlaivių sistemos privalo būti saugios eksploatuoti sprogioje aplinkoje.
III. Klajojančios amunicijos bepiločių orlaivių sistemų komplektacija

1. Kiekvieną Klajojančios amunicijos bepiločio orlaivio sistemą sudaro:

· Bepiločio orlaivio forma turi būti sukurta pagal aerodinaminės konfigūracijos projektą. Bepiločio orlaivio formos konstrukcija (fiuzeliažas, sparnai ir visi vidiniai elementai) privalo būti suprojektuota taip, kad atlaikytų struktūrines apkrovas atliekant visus skrydžio manevrus. Konstrukcines medžiagas privalo pasiūlyti Dalyvis;
· Mechaniniai elementai, įskaitant judančias dalis, jungtis, tvirtinimo detales ir kt.;
· Avionika, įskaitant optiką, elektroniką, ryšio priemones, taip pat vidines duomenų magistrales;
· Elektrinė jėgos sistema, įskaitant energijos šaltinį, variklius ir valdiklius;
· Orlaivio valdymo programinė aparatinė įranga, įskaitant skrydžio ir užduočių valdymą, dirbtinio intelekto (DI) modulius, orientavimo valdymą ir ryšio valdymą; programinė aparatinė įranga bus identiška visiems variantams su konfigūruojama sąranka;
· Kovinė galvutė, įskaitant sprogstamuosius elementus ir S&A (ESAD ar panašius);
· Antžeminė valdymo sistema, įskaitant antžeminį valdymo bloką, antžeminio ryšio ir aparatinės įrangos valdymo įrenginius 1);
· Antžeminio valdymo programinė aparatinė įranga1);
· Paleidimo sistema. Transporto priemonės paleidimo sistema turi užtikrinti galimybę nuotoliniu būdu paleisti mažiausiai 6 ir iki 16 klajojančios amunicijos bepiločių orlaivių (priklausomai nuo orlaivio dydžio) bei leisti juos paleisti bet kokia reikiama seka ir intervalu. Paleidimo sistema gali būti išplėsta didesniam orlaivių kiekiui, naudojant ant konteinerių sumontuotus leidimo konteinerius (kanistrus).Maksimalus paleidimo intervalas tarp atskirų paleidimų turi būti 2 sekundės, o maksimalus pasirengimo paleidimui laikas – 30 sekundžių.

Pastaba: 1) Antžeminio ryšio ir aparatinės įrangos valdymo įrenginiai, taip pat programinė aparatinė įranga bei valdymo programinė įranga privalo būti identiški ir turėti identiškas funkcijas visoms klajojančios amunicijos bepiločių orlaivių sistemoms.

_______________________

AB „Detonas“ paslaugų dėl „Klajojančios amunicijos bepiločių orlaivių sistemų sukūrimas“ užsakymo sąlygų
3 priedas


REIKALAVIMAI DALYVIO SPECIALISTŲ SKAIČIUI, KVALIFIKACIJAI IR KOMPENECIJAI

1. Projekto vadovas

Specialistų skaičius AB „Detonas“ paslaugoms teikti: 1 specialistas 

Projekto vadovo kvalifikacijos ir kompetencijų reikalavimai:

	Sritis
	Minimalūs reikalavimai (Privaloma)
	Privalumas (Vertinama papildomais balais)
	Tiekėjo pasiūlymo teikiamas dokumentas

	1. Išsilavinimas ir sertifikatai
	Aukštasis universitetinis išsilavinimas (ne žemesnis kaip bakalauro laipsnis) aeronautikos inžinerijos, avionikos, mechanikos inžinerijos arba automatinio valdymo sistemų srityje.
	• Galiojantis tarptautinis projektų valdymo sertifikatas (pvz., PMP, PRINCE2 Practitioner arba ekvivalentas).
• Robotikos arba nuotolinių valdymo sistemų specializacija.
	• Aukštojo mokslo diplomo kopija.
• Sertifikato kopija arba specializaciją įrodančio dokumento kopija.

	2. Profesinė patirtis
	Ne mažesnė kaip 5 metų dalyvavimo  karinės įrangos ar ginkluotės kūrimo, projektavimo bei paruošimo serijinei gamybai ir serijinės gamybos projektuose patirtis.
	Ne mažesnė kaip 3 metų dalyvavimo Klajojančios amunicijos ar valdomų raketų kūrimo, projektavimo ir industrializavimo projektuose patirtis.
	Profesinė patirtis pateikiama Projektų vadovo gyvenimo aprašyme (CV).

	3. Sėkmingai įgyvendinti projektai
	Vadovavimas vienam ar daugiau karinės įrangos ar ginkluotės kūrimo, projektavimo, paruošimo serijinei gamybai ir serijinės gamybos projektui. Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.
	Vadovavimas tokio pobūdžio Klajojančios amunicijos ar valdomų raketų projektui.
	Projektų aprašymo suvestinė pateikiama Projektų vadovo gyvenimo aprašyme CV.


	4. Specifinės techninės žinios
	Žinios apie Klajojančios amunicijos sisteminę architektūrą, aerodinamiką, avioniką, mechanikos ir jėgainės sistemas, gamybinių medžiagų taikymą, valdymo programinę įrangą, atsparumą EW (elektroninei kovai) ir DI (dirbtinio intelekto) funkcionalumo taikymą.
	Praktinės žinios apie Klajojančios amunicijos panaudojimo taktiką, atsparumo EW priemonių ir metodų taikymą bei DI funkcionalumo taikymą realioje aplinkoje.
	• Pagal konkurso Sąlygų 1 priedo reikalavimus Projekto vadovas pateikia klajojančios amunicijos bepiločių orlaivių sistemų sprendimo aprašymą su vizualizacija, sudėtinių dalių sąrašu ir pagrindiniais parametrais (bendruoju ilgiu, sparnų moju, MTOW, variklio tipu ir galingumu). Taip pat aprašomas atsparumo EW metodų taikymas bei diegiamos DI funkcijos.
• Kvalifikacinis pokalbis (interviu) su Pirkėjo vertinimo komisija / ekspertais Projekto vadovo asmeninei kompetencijai patikrinti.

	5. Kūrimo, projektavimo, paruošimo serijinei gamybai procesų valdymas
	Inžinerinių procesų valdymo patirtis karinės įrangos ar ginkluotės kūrime, projektavime, paruošime serijinei gamybai ir serijinėje gamyboje pagal NATO STANAG ir Lietuvos Respublikos nacionalinius gynybos standartus.
	V-modelio inžinerinių procesų taikymo patirtis įgyvendintame klajojančios amunicijos ar valdomų raketų projekte.
	• Kvalifikacinis pokalbis (interviu) su Pirkėjo vertinimo komisija / ekspertais Projekto vadovo asmeninei kompetencijai patikrinti. 

	6. Kompiuterinės žinios ir programinės įrangos valdymas
	• Profesionalūs įgūdžiai dirbant su projektų valdymo programine įranga MS Project, Jira arba otra funkcionaliai lygiaverte programine įranga.
• Profesionalūs įgūdžiai dirbant su MS Office 365 arba ekvivalentišku biuro programų paketu.
	Gebėjimas dirbti su kompiuterinio projektavimo (CAD) programine įranga SolidWorks, Fusion360 arba kita funkcionaliai lygiaverte programine įranga (brėžinių/modelių peržiūra, analizė, pakeitimų sekimas).
	• Kompiuteriniai ir programinės įrangos įgūdžiai pateikiami Projekto vadovo gyvenimo aprašyme (CV).




2. Aerodinamikos inžinierius

Specialistų skaičius AB „Detonas“ paslaugoms teikti: vienas ar daugiau specialistų 

Aerodinamikos inžinieriaus kvalifikacijos ir kompetencijų reikalavimai:

	Sritis
	Minimalūs reikalavimai (Privaloma kvalifikacija)
	Privalumas (Vertinama papildomais balais kaip asmeninė kompetencija)
	Tiekėjo pasiūlymo teikiamas dokumentas

	1. Išsilavinimas ir sertifikatai
	Aukštasis universitetinis inžinerinis išsilavinimas (ne žemesnis kaip bakalauro laipsnis), aviacijos, aeronautikos ar aerodinamikos inžinerijos srityse. 
	• Aukštasis universitetinis išsilavinimas (magistro laipsnis) aeronautikos ar aerodinamikos mokslų srityje.
• Mechatronika arba nuotolinių valdymo sistemų specializacija.
	• Aukštojo mokslo diplomo kopija.
• Sertifikato kopija arba specializaciją įrodančio dokumento kopija.

	2. Profesinė patirtis
	Ne mažesnė kaip 5 metų praktinio darbo patirtis kuriant, projektuojant, paruošiant serijinei gamybai skirtingos aerodinaminės formos nepilotuojamus orlaivius.
	Ne mažesnė kaip 3 metų patirtis kuriant, projektuojant ir paruošiant serijiniai gamybai Klajojančios amunicijos aerodinaminės formos konstrukcijas.
	Profesinė patirtis pateikiama Aerodinamikos inžinieriaus gyvenimo aprašyme (CV).

	3. Sėkmingai įgyvendinti projektai
	Nepilotuojamo orlaivio vienos ar daugiau aerodinaminės formos
kūrimas, projektavimas ir paruošimas serijiniai gamybai sėkmingai įgyvendintam projektui(ams). Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.
	Klajojančios amunicijos aerodinaminės formos kūrimas, projektavimas ir paruošimas serijinei gamybai sėkmingai įgyvendintam projektui(ams). Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.

	Projektų aprašymo suvestinė pateikiama Aerodinamikos inžinieriaus gyvenimo aprašyme (CV).

	4. Specifinės techninės žinios
	Praktinė patirtis atliekant nepilotuojamo orlaivio formos aerodinaminį modeliavimą,  struktūrinę apkrovų analizę ir gamybos medžiagų taikymą.
	• Klajojančios amunicijos sparnų geometrijos optimizavimas ir masės centro skaičiavimas, vykdant staigius atakos manevrus greičiu virš 200 km/h, užtikrinant patikimą valdymą prie didelių 6G apkrovų.    
• Patirtis kuriant, projektuojant ir serijiniu būdu gaminant automatiškai išsisklendžiančių Klajojančios amunicijos sparnų konstrukcijas.
• Medžiagų taikymas Klajojančios amunicijos korpuso ir sparnų gamybai, užtikrinant konstrukcijos svorio, lankstumo ir stiprumo santykį.
• Patirtis projektuojant aerodinamiškai efektyvias oro paėmimo/išmetimo angas nematomam šilumos šalinimui.
• Patirtis kuriant, projektuojant ir serijiniu būdu gaminant Klajojančios amunicijos automatines paleidimo sistemas. 


	Projektų aprašymo suvestinėje (CV) prie kiekvieno projekto pateikiamas vykdytų modeliavimo ir analizės darbų aprašymas.

	5. Programinės įrangos valdymas
	Praktinė patirtis dirbant su kompiuterinio projektavimo (CAD) ir simuliacijų programine įranga SolidWorks, Fusion 360 ar ekvivalentu.
	• Patirtis perkeliant projektinius duomenis į gamybos procesus ir gamybos priemones.
• Testavimo ir bandymo procedūrų žinojimas taikant V-modelio inžinierinių procesų   
metodologiją.
• Mokėjimas naudotis aerodinaminių formų, detalių 3D skenavimo įranga.
	Programinės įrangos ir naudojamų modulių įgūdžių aprašymas pateikiamas Aerodinamikos inžinieriaus gyvenimo aprašyme (CV).
• Kvalifikacinis pokalbis (interviu) su Pirkėjo vertinimo komisija / ekspertais Aerodinamikos inžinieriaus asmeninei kompetencijai patikrinti.



3. Avionikos inžinierius

Specialistų skaičius AB „Detonas“ paslaugoms teikti: vienas ar daugiau specialistų

Avionikos inžinieriaus kvalifikacijos ir kompetencijų reikalavimai:

	Sritis
	Minimalūs reikalavimai (Privaloma kvalifikacija)
	Privalumas (Vertinama papildomais balais kaip asmeninė kompetencija)
	Tiekėjo pasiūlymo teikiamas dokumentas

	1. Išsilavinimas ir sertifikatai
	Aukštasis universitetinis inžinerinis išsilavinimas (ne žemesnis kaip bakalauro laipsnis) avionikos ar elektronikos inžinerijos srityse.
	• Aukštasis universitetinis išsilavinimas (magistro laipsnis) avionikos ar elektronikos srityje.
• Įterptinių sistemų specializacija.
	• Aukštojo mokslo diplomo kopija.
• Sertifikato kopija arba specializaciją įrodančio dokumento kopija.

	2. Profesinė patirtis
	Ne mažesnė kaip 5 metų praktinio darbo patirtis kuriant, projektuojant, integruojant  elektroninius modulius serijinei  nepilotuojamų orlaivių ar kitų nepilotuojamų sistemų gamybai.
	Ne mažesnė kaip 3 metų patirtis kuriant, projektuojant, integruojant optikos elektroniką, periferinius sensorius, skrydžio valdiklius ir/arba DI aparatinę įrangą, ryšio ir atsparumo EW poveikiui modulius, vidines valdymo ir jėgos grandines, variklius Klajojančios amunicijos serijinės gamybos projektuose. 

	Profesinė patirtis pateikiama Avionikos inžinieriaus gyvenimo aprašyme (CV).

	3. Sėkmingai įgyvendinti projektai
	Nepalotojamo orlaivio ar kitos nepilotuojamos sistemos pilnos elektroninės sistemos kūrimas, projektavimas ir integravimas įgyvendintame serijinės gamybos projekte(uose). Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.
	Pilnos elektroninės sistemos kūrimas, projektavimas ir integravimas Klajojančios amunicijos serijinės gamybos projekte(uose). Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.

	Projektų aprašymo suvestinė pateikiama Avionikos inžinieriaus gyvenimo aprašyme (CV).

	4. Specifinės techninės žinios
	• Praktinės žinios apie tarptautinius gynybos pramonės eksporto kontrolės mechanizmus (JAV ITAR reglamentą, ES bendrąjį karinės įrangos sąrašą bei ES dvejopo naudojimo prekių reglamentą 2021/821), taikomus avionikos ir elektronikos komponentams tiekti. 

	• Patirtis projektuojant Klajojančios amunicijos elektroninę sistemą atsparią EW poveikiui.
• Patirtis parenkant Klajojančios amunicijos 
DI aparatinę įrangą.

	• Projektų aprašymo suvestinėje (CV) prie kiekvieno projekto pateikiamas atliktų elektronikos integravimo darbų aprašymas.

	5. Programinės įrangos valdymas
	Praktinė patirtis dirbant su kompiuterinio projektavimo (CAD) ir simuliacijų programine įranga SolidWorks, Fusion 360 ar ekvivalentu.
	• Patirtis perkeliant projektinius duomenis į gamybos procesus ir gamybos priemones.
• Testavimo ir bandymo procedūrų žinojimas taikant V-modelio inžinierinių procesų   
metodologiją.

	• Programinės įrangos ir naudojamų modulių įgūdžių aprašymas pateikiamas Avionikos inžinieriaus gyvenimo aprašyme (CV).
• Kvalifikacinis pokalbis (interviu) su Pirkėjo vertinimo komisija / ekspertais Avionikos inžinieriaus asmeninei kompetencijai patikrinti.









4. Mechanikos inžinierius

Specialistų skaičius AB „Detonas“ paslaugoms teikti: vienas ar daugiau specialistų

Mechanikos inžinieriaus kvalifikacijos ir kompetencijų reikalavimai:

	Sritis
	Minimalūs reikalavimai (Privaloma kvalifikacija)
	Privalumas (Vertinama papildomais balais kaip asmeninė kompetencija)
	Tiekėjo pasiūlymo teikiamas dokumentas

	1. Išsilavinimas ir sertifikatai
	Aukštasis universitetinis inžinerinis išsilavinimas (ne žemesnis kaip bakalauro laipsnis) mechanikos inžinerijos arba mechatronikos srityse.
	• Aukštasis universitetinis išsilavinimas (magistro laipsnis) mechanikos inžinerijos arba mechatronikos srityse.

• Medžiagų inžinerijos, pažangių medžiagų ar kompozitinių konstrukcijų specializacija.
	• Aukštojo mokslo diplomo kopija.
• Sertifikato kopija arba specializaciją įrodančio dokumento kopija.

	2. Profesinė patirtis
	Ne mažesnė kaip 5 metų praktinio darbo patirtis kuriant, projektuojant, atliekant struktūrinę analizę ir ruošiant serijinei gamybai mechaninius komponentus bei konstrukcijas pilotuojamiems ar nepilotuojamiems orlaiviams.
	Ne mažesnė kaip 3 metų patirtis kuriant, projektuojant ir industrializuojant Klajojančios amunicijos ar valdomų raketų korpuso, sparnų, avionikos vidinių ir išorinių tvirtinimo elementų ir judančių mechaninių mazgų konstrukcijas.
	Profesinė patirtis pateikiama Mechanikos inžinieriaus gyvenimo aprašyme (CV).

	3. Sėkmingai įgyvendinti projektai
	Nepilotuojamo orlaivio mechaninių komponentų bei konstrukcijų kūrimas, projektavimas ir paruošimas serijiniai gamybai sėkmingai įgyvendintam projektui(ams). Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.
	Klajojančios amunicijos korpuso, sparnų, avionikos vidinių ir išorinių tvirtinimo elementų ir judančių mechaninių mazgų konstrukcijų kūrimas, projektavimas ir paruošimas serijinei gamybai sėkmingai įgyvendintam projektui(ams). 
Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.

	Projektų aprašymo suvestinė pateikiama Mechanikos inžinieriaus gyvenimo aprašyme (CV).

	4. Specifinės techninės žinios
	• Praktinė patirtis atliekant nepilotuojamo orlaivio mechaninių elementų apkrovų analizę bei masės ir svorio centro skaičiavimus.
• Žinios apie gamybos medžiagų savybes ir jų taikymą.
	• Patirtis kuriant, projektuojant ir serijiniu būdu gaminant automatiškai išsisklendžiančių Klajojančios amunicijos sparnų konstrukcijas. 
• Patirtis kuriant, projektuojant ir serijiniu būdu gaminant Klajojančios amunicijos automatines paleidimo sistemas. 
• Medžiagų taikymas Klajojančios amunicijos korpuso ir sparnų gamybai, užtikrinant konstrukcijos svorio, lankstumo ir stiprumo santykį.
• Patirtis projektuojant Klajojančios amunicijos tvirtinimo elementus ir judančius mechaninius mazgus
vykdant staigius atakos manevrus greičiu virš 200 km/h, užtikrinant patikimą valdymą prie didelių 6G apkrovų.

	Projektų aprašymo suvestinėje (CV) prie kiekvieno projekto pateikiamas vykdytų  analizės, projektavimo ir skaičiavimo darbų aprašymas.

	5. Programinės įrangos ir procesų valdymas
	Praktinė patirtis dirbant su kompiuterinio projektavimo (CAD) ir struktūrinių simuliacijų programine įranga SolidWorks, Fusion 360 ar funkcionaliai lygiaverčiu ekvivalentu.
	• Patirtis perkeliant projektinius duomenis į gamybos procesus ir gamybos priemones.
• Testavimo ir bandymo procedūrų žinojimas taikant V-modelio inžinierinių procesų   
metodologiją.
• Mokėjimas naudotis mechanikos detalių 3D skenavimo įranga.
	• Programinės įrangos ir naudojamų modulių įgūdžių aprašymas pateikiamas Mechanikos inžinieriaus gyvenimo aprašyme (CV).
• Kvalifikacinis pokalbis (interviu) su Pirkėjo vertinimo komisija / ekspertais Mechanikos inžinieriaus asmeninei kompetencijai patikrinti.




5. Programavimo inžinierius

Specialistų skaičius AB „Detonas“ paslaugoms teikti: vienas ar daugiau specialistų 

Programavimo inžinieriaus kvalifikacijos ir kompetencijų reikalavimai

	Sritis
	Minimalūs reikalavimai (Privaloma kvalifikacija)
	Privalumas (Vertinama papildomais balais kaip asmeninė kompetencija)
	Tiekėjo pasiūlymo teikiamas dokumentas

	1. Išsilavinimas ir sertifikatai
	Aukštasis universitetinis išsilavinimas (ne žemesnis kaip bakalauro laipsnis) informatikos, programinės įrangos inžinerijos, informacinių technologijų srityse.

Aukštasis universitetinis inžinerinis išsilavinimas (ne žemesnis kaip bakalauro laipsnis) mechanikos inžinerijos arba mechatronikos srityse.
	• Aukštasis universitetinis išsilavinimas (magistro laipsnis) informatikos, programinės įrangos inžinerijos, informacinių technologijų srityse.
•  Dirbtinio intelekto, kompiuterinės regos ar įterptinių sistemų specializacija.

	• Aukštojo mokslo diplomo kopija.
• Sertifikato kopija arba specializaciją įrodančio dokumento kopija.

	2. Profesinė patirtis
	Ne mažesnė kaip 5 metų praktinio darbo patirtis programuojant įterptines sistemas, realaus laiko operacines sistemas bei kuriant programinę įrangą nepilotuojamiems orlaiviams ar kitoms nepalotojamoms sistemoms.
	Ne mažesnė kaip 3 metų asmeninė patirtis programuojant, integruojant ir išbandant skrydžio valdymo autopiloto sistemą, kompiuterinės regos bei dirbtinio intelekto (DI) algoritmus Klajojančios amunicijos ar valdomų raketų serijinės gamybos projektuose.
	Profesinė patirtis pateikiama Programavimo inžinieriaus gyvenimo aprašyme (CV).

	3. Sėkmingai įgyvendinti projektai
	Nepilotuojamo orlaivio ar kitos nepilotuojamos sistemos pilnos programinės įrangos architektūros  
kūrimas ir sėkmingas įdiegimas visiškai įvykdytame projekte(uose).
Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.
	Pilnos programinės įrangos architektūros  kūrimas, projektavimas ir integravimas Klajojančios amunicijos serijinės gamybos projekte(uose). Projektas(ai) įvykdytas, užtikrinant sėkmingus karininius priėmimo bandymus ir įvedimą į eksploataciją.

	Projektų aprašymo suvestinė pateikiama Programavimo inžinieriaus gyvenimo aprašyme (CV).

	4. Specifinės techninės žinios
	• Gilių C/C++ ir Python programavimo kalbų žinios bei patirtis dirbant su Linux / ROS (Robot Operating System) aplinkomis.
• Patirtis programuojant skrydžio valdiklius (autopilotus), pritaikant pramoninius duomenų protokolus (CAN bus, UART, SPI, MAVLink).
	• Praktinė patirtis dirbant su Auterion Enterprise PX4 ekosistema.
• Praktinė patirtis dirbant su Sky-Drones Technologies aparatinės ir programinės įrangos ekosistema.
• Patirtis programuojant ir diegiant dirbtinio intelekto (DI) bei kompiuterinės regos modelius.
• Patirtis programuojant inercinės navigacijos sistemas (INS) ir optinio srauto (Optical Flow) algoritmus.
	• Projektų aprašymo suvestinėje (CV) prie kiekvieno projekto pateikiamas atliktų programavimo, DI algoritmų kūrimo, autopilotų integracijos darbų aprašymas.
• Kvalifikacinis pokalbis (interviu) su Pirkėjo vertinimo komisija / ekspertais Programavimo inžinieriaus asmeninei kompetencijai patikrinti.

	5. Programinės įrangos ir procesų valdymas
	Praktinė patirtis dirbant su versijų kontrolės sistemomis ir automatizuoto testavimo įrankiais bei simuliatoriais.
	• Praktinė patirtis vykdant programinės įrangos ir algoritmų laboratorinius bandymus techninės įrangos simuliavimo stenduose.
• Programinės įrangos kūrimo, kodo testavimo ir reikalavimų validavimo valdymas taikant Sistemų inžinerijos V-modelio inžinerinių procesų metodologiją.
	• Naudojamos programinės įrangos, programavimo kalbų, programinės įrangos struktūros bei simuliacinių įrankių aprašymas pateikiamas Programavimo inžinieriaus gyvenimo aprašyme (CV).
• Kvalifikacinis pokalbis (interviu) su Pirkėjo vertinimo komisija / ekspertais Programavimo inžinieriaus asmeninei kompetencijai patikrinti.




_______________________________

AB „Detonas“ paslaugų dėl „Klajojančios amunicijos bepiločių orlaivių sistemų sukūrimas“ užsakymo sąlygų
4 priedas

DALYVIO DEKLARACIJA

(Data)

(Sudarymo vieta)

	1. Aš, 	,

	(Dalyvio vadovo ar jo įgalioto asmens pareigų pavadinimas, vardas ir pavardė)

	tvirtinu, kad mano vadovaujamas (-a) (atstovaujamas (-a)) 	,

	(Dalyvio pavadinimas)

	dalyvaujantis (-i) AB „Detonas“ paslaugų užsakymo „Klajojančios amunicijos bepiločių orlaivių sistemų sukūrimas“ konkurse: 

	


1. Nėra padaręs rimto profesinio pažeidimo:
a) nėra padaręs finansinės atskaitomybės ir audito teisės aktų pažeidimo ir nuo jo padarymo dienos praėjo daugiau kaip vieni metai;
b) atitinka minimalius patikimo mokesčių mokėtojo kriterijus, nustatytus Lietuvos Respublikos mokesčių administravimo įstatymo 40¹ straipsnyje (arba: 40 straipsnio 1 dalyje), arba atitinka šalies, kurioje registruotas Dalyvis, mokesčių administravimo ar analogiškų įstatymų reikalavimus;
c) nėra pažeidęs Lietuvos Respublikos konkurencijos įstatymo 5 straipsnio ar analogiškų kitos valstybės teisės aktų nuostatų dėl draudžiamų susitarimų, arba nuo tokio pažeidimo dienos yra praėję daugiau kaip 3 metai;
d) Dalyvis yra įvykdęs pirkimo sutartis, tinkamai jas įvykdė ir tai nebuvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis pirkimo sutarties pažeidimas) ar analogiško kitos šalies įstatymo, dėl kurio per pastaruosius 3 metus buvo nutraukta sutartis. 
2. Nėra nemokus, jam nėra iškelta restruktūrizavimo ar bankroto byla, inicijuotos ar pradėtos likvidavimo procedūros.
3. Pirkimo procedūrų metu nenuslėpė informacijos ar nepateikė melagingos informacijos apie atitiktį  Sąlygų dokumentuose nustatytiems reikalavimams.
4. Dėl Dalyvio per pastaruosius 5 metus nebuvo įsiteisėjęs apkaltinamasis teismo nuosprendis ir šis asmuo neturi neišnykusio ar nepanaikinto teistumo už:
a) dalyvavimą nusikalstamame susivienijime, jo organizavimą ar vadovavimą jam;
b) teroristinį ar su teroristine veikla susijusį nusikaltimą, valstybės paslapties atskleidimą ar praradimą;
c) kyšininkavimą, prekybą poveikiu, papirkimą;
d) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos, tikslinės paramos, subsidijos ar dotacijos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą finansinės apskaitos tvarkymą ir (arba) organizavimą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos, parengtos vadovaujantis Europos Sąjungos sutarties K.3 straipsniu, 1 straipsnyje;
e) nusikalstamu būdu gauto turto legalizavimą;
f) kitose valstybėse padarytą nusikaltimą, apibrėžtą kitų valstybių baudžiamuosiuose įstatymuose, įgyvendinančiuose Direktyvos 2009/81/EB 39 straipsnio 1 dalyje išvardytus Europos Sąjungos teisės aktus.
5. Dėl Dalyvio, kuris yra fizinis asmuo, per pastaruosius 5 metus nėra įsiteisėjęs apkaltinamasis teismo nuosprendis ir šis asmuo neturi neišnykusio ar nepanaikinto teistumo už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams, taip pat už nusikalstamas veikas, susijusias su disponavimu ginklais, šaudmenimis, karine įranga, sprogmenimis, sprogstamosiomis bei radioaktyviosiomis medžiagomis.
6. Dėl Dalyvio, kuris yra juridinis asmuo, per pastaruosius 5 metus nėra įsiteisėjęs apkaltinamasis teismo nuosprendis už 5 punkte nurodytas nusikalstamas veikas.
7. Yra įvykdęs įsipareigojimus, susijusius su socialinio draudimo įmokų mokėjimu pagal valstybės, kurioje jis registruotas, ar valstybės, kurioje yra perkančioji organizacija, reikalavimus.
8. Yra įvykdęs įsipareigojimus, susijusius su mokesčių mokėjimu pagal valstybės, kurioje jis registruotas, ar valstybės, kurioje yra perkančioji organizacija, reikalavimus.



	(Dalyvio arba jo įgalioto asmens
pareigų pavadinimas)

	
	(Parašas)
	
	(Vardas ir pavardė)




AB „Detonas“ paslaugų dėl „Klajojančios amunicijos bepiločių orlaivių sistemų sukūrimas“ užsakymo sąlygų
     5 priedas




PIRMINIS KAINŲ PASIŪLYMAS (FORMA)

2026 m. [mėnuo] [diena]
(Data)

	Dalyvio pavadinimas /Jeigu dalyvauja ūkio subjektų
grupė, surašomi visi jų pavadinimai/
	

	Dalyvio adresas /Jeigu dalyvauja ūkio subjektų
grupė, surašomi visi dalyvių adresai/
	

	Už pasiūlymą atsakingo asmens vardas, pavardė, pareigos
	

	Telefono numeris
	

	El. pašto adresas
	



Dalyvis pateikia:

1. Pasiūlymo techninį aprašymą. 
Pagal konkurso Sąlygų 1 priedo reikalavimus pateikiamas Klajojančios amunicijos bepiločių orlaivių sistemų sprendimų aprašymas su vizualizacija, sudėtinių dalių sąrašu ir pagrindiniais parametrais (bendruoju ilgiu, sparnų moju, MTOW, variklio tipu ir galingumu). Taip pat pateikiamas atsparumo EW metodų taikymo bei įdiegiamų DI funkcijų aprašymas.

2. Pasiūlymo kainą, pateiktoje lentelėje:

	Etapas
	Pasiūlymo kaina, Eur (be pridėtinės vertės mokesčio)
	Pasiūlymo kaina, Eur (su pridėtinės vertės mokesčiu)

	I etapas
	
	

	II etapas 
	
	

	III etapas
	
	

	IV etapas
	
	

	Viso pasiūlymo kaina:
	
	



3. Dalyvio pasitelkiami Subtiekėjai:

	Subtiekėjų pavadinimas
	Paslaugų pavadinimas,
apimtys, kurių vykdymui bus pasitelkti Subtiekėjai
	Paslaugų dalis procentais, kuri bus
perduota Subtiekėjui
	Etapas

	
	
	
	

	
	
	
	

	
	
	
	



Pateikdami šį pasiūlymą patvirtiname, kad sutinkame su visomis AB „Detonas“ paslaugų užsakymo Sąlygomis. 
Dalyvio pareiškimas:
· Dalyvis įsipareigoja užtikrinti, kad visi pateikti sprendiniai ir techninės charakteristikos bus įgyvendinti tiksliai pagal nurodytas Sąlygas.
· Dalyvis įsipareigoja pateikti atitiktį Techninei užduočiai patvirtinančius dokumentus, kai tik tai bus techniškai įmanoma arba Užsakovui pareikalavus.
· Dalyvis įsipareigoja užtikrinti, kad gamyboje naudojami kritiniai komponentai nebūtų pagaminti Viešųjų pirkimų įstatymo 92 str. 14 ir 15 dalyse numatytuose sąrašuose nurodytose valstybėse ar teritorijose. Užsakovui pareikalavus, dalyvis įsipareigoja pateikti komponentų ir dalių kilmę patvirtinančius dokumentus.
· Dalyvis įsipareigoja užtikrinti, kad AB „Detonas“ paslaugų užsakymo objektas bus pagamintas Lietuvoje.
· Dalyvis įsipareigoja užtikrinti, kad paslaugoms teikti reikalingi ištekliai (žmogiškieji ir techniniai pajėgumai) bus sutelkti Lietuvos Respublikos teritorijoje. 


Atsakingo asmens parašas:



 AB „Detonas“ paslaugų dėl „Klajojančios amunicijos bepiločių orlaivių sistemų sukūrimas“ užsakymo sąlygų
 6 priedas

PASIŪLYMŲ VERTINIMO TVARKA
1. Pasiūlymus vertina komisija ir/ar pasitelkti ekspertai.
2. Dalyvių pasiūlymai vertinami pagal žemiau nurodytus kriterijus:

	Eil. Nr.
	Vertinimo kriterijus
	Kriterijaus paaiškinimas
	Kriterijaus lyginamasis svoris (X), vertinant
pasiūlymą

	1.
	Techniniai kriterijai (T):
	-
	6

	1.1.
	Koncepcija (T1)
	Vertinama Dalyvio siūlomų Klajojančios amunicijos bepiločių orlaivių sistemų techninių sprendimų atitikimas Sąlygų 1 priede nustatytiems reikalavimams.
Aukštesnis balas suteikiamas labiausiai reikalavimus atitinkančiam sprendimui.

	2

	1.2.
	Technologinės parengties lygis (T2)
	Vertinama Dalyvių siūlomų  Klajojančios amunicijos bepiločių orlaivių sistemų sprendimų technologinė-gamybinė branda pagal  
Dalyvio pateiktus techninius sprendimus.
Aukštesnis    balas    suteikiamas sprendimams turintiems aukštesnę technologinę-gamybinę brandą.
	2

	1.3.
	Dalyvio gamybiniai pajėgumai (T3)
	Vertinami Dalyvio specialistų kvalifikacija ir  kompetencijos pagal Dalyvių atsiųstus specialistų gyvenimo aprašymus (CV) ir atitikimą Sąlygų 3 priede nustatytiems reikalavimams.

Aukštesnis balas suteikiamas labiausiai specialistų kvalifikacijos ir kompetencijos reikalavimus atitinkančiam Dalyviui.

	2

	2.
	Kaina (C)
	-
	4



3. Įvertinimo galutinis balas yra apskaičiuojamas susumuojant techninius kriterijus (T) ir kainą (C).
4. Techninių kriterijų (T) balas apskaičiuojami sudedant kriterijus T1, T2, T3.
5. Kiekvienas komisijos narys ir/ar ekspertas, vertindamas atitinkamą kriterijų, suteikia jam vertinimo balą nustatytose ribose. Pagal tokius įvertinimus bus apskaičiuojamas vertinimo balų vidurkis kiekvienai vertinimo kriterijaus reikšmei.
6. Kriterijaus reikšmės balas (T1, T2, T3) apskaičiuojamas kriterijaus reikšmę palyginant su didžiausia galima kriterijaus reikšme (kuri yra lygi 10) ir padauginus iš kriterijaus lyginamojo svorio (X).
7. Kaina (C) apskaičiuojama mažiausios pasiūlytos kainos (Cmin) ir vertinamo pasiūlymo kainos (Cp) santykį padauginus iš kainos lyginamojo svorio (X):
C  Cmin  X Cp

8. Visi kriterijai, išskyrus kainą, yra kokybiniai. Pagal kiekvieną vertinimo kriterijų suteikiami balai nuo 0 iki 10. Surinkti balai apvalinami dviejų skaičių po kablelio tikslumu.

	Balai
	Reikšmė

	0 balų
	Pasiūlyme nepateikta informacija, leidžianti įvertinti kriterijų, arba pateikta informacija neatitinka kriterijaus tikslo ar minimalių reikalavimų. Pagal kriterijų papildoma nauda nenustatoma.

	1 balas
	Informacija labai fragmentiška, deklaratyvi arba nepagrįsta. Kriterijaus tikslas paliestas tik formaliai; nėra aišku, kaip siūlomas sprendimas ar pajėgumas būtų įgyvendinamas.

	2 balai
	Kriterijus atskleistas silpnai. Pateikti pavieniai duomenys ar teiginiai, tačiau jie nepakankami, sunkiai patikrinami arba neparodo realaus pasirengimo ar gebėjimo įgyvendinti siūlomą sprendimą.

	3 balai
	Kriterijus atskleistas ribotai. Matyti tam tikras atitikimas kriterijaus tikslui, tačiau aprašymas neišsamus, trūksta įrodymų, konkretumo arba aiškaus ryšio su užsakovo poreikiu.

	4 balai
	Kriterijus atskleistas iš dalies pakankamai. Pateikta kelių konkrečių elementų, tačiau išlieka reikšmingų trūkumų, neapibrėžtumų ar rizikų, dėl kurių papildoma nauda vertinama kaip ribota.

	5 balai
	Kriterijus atitinka bazinį priimtiną lygį. Pasiūlyme pateikta pakankamai informacijos suprasti siūlomą sprendimą, komandos ar pajėgumų pagrindą, tačiau papildoma nauda, brandumas ar įgyvendinimo patikimumas yra vidutiniai.

	6 balai
	Kriterijus atskleistas geriau nei baziniu lygiu. Pateikta aiški, logiška ir daugiausia pagrįsta informacija; siūloma nauda ar gebėjimas įgyvendinti yra aiškūs, tačiau išlieka keli nepilnai atskleisti aspektai ar rizikos.

	7 balai
	Kriterijus atskleistas gerai. Pasiūlymas yra struktūruotas, konkretus, susietas su valstybės užsakymo tikslu, pateikti pagrindžiantys duomenys, patirtis ar įrodymai. Papildoma nauda reikšminga, trūkumai nedideli.

	8 balai
	Kriterijus atskleistas labai gerai. Informacija išsami, nuosekli, pagrįsta ir patikrinama; aiškiai parodytas sprendimo, pajėgumų realumas, pasirengimas ir reikšminga papildoma nauda užsakovui.

	9 balai
	Kriterijus atskleistas itin gerai. Pasiūlymas beveik visiškai atitinka aukščiausią vertinimo lygį: pateiktas aukštas brandumas, stiprus pagrindimas, realus įgyvendinimo planas ir labai didelė papildoma nauda. Gali būti tik nežymių, esminės reikšmės neturinčių trūkumų.

	10
balų
	Kriterijus atskleistas maksimaliai. Pasiūlymas yra visapusiškas, aiškus, pagrįstas, patikrinamas ir tiesiogiai susietas su valstybės užsakymo tikslu; nėra reikšmingų trūkumų. Siūlomas sprendimas, komanda ar pajėgumas suteikia didžiausią papildomą naudą ir pagrįstai laikytinas geriausiai atitinkančiu kriterijaus tikslą.






